Document ID: 31989D0694

NEUVOSTON PÄÄTÖS,
tehty 21 päivänä joulukuuta 1989,
Euroopan talousyhteisön ja Sveitsin valaliiton kaupallisten tietojen elektronisia siirtojärjestelmiä koskevan sopimuksen tekemisestä (89/694/ETY)
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 235 artiklan,
ottaa huomioon komission ehdotuksen(),
ottaa huomioon Euroopan parlamentin lausunnon(),
ottaa huomioon talous- ja sosiaalikomitean lausunnon(),
sekä katsoo, että
neuvosto hyväksyy päätöksessä 87/499/ETY() kaupallisten tietojen elektronista siirtoa televerkoissa koskevan yhteisön ohjelman (TEDIS),
neuvosto on päätöksellä 89/241/ETY() muuttanut päätöstä 87/499/ETY siten, että sellaisten kolmansien maiden yrityksillä, joiden kanssa yhteisö on tehnyt sopimuksen näiden maiden liittämisestä TEDIS-ohjelmaan, on mahdollisuus osallistua sen toteuttamiseen,
neuvosto myöntää tässä samassa päätöksessä 89/241/ETY komissiolle oikeuden neuvotella tällaisista sopimuksista Euroopan vapaakauppaliiton (EFTA) jäsenmaiden kanssa, ja
tämän vuoksi olisi hyväksyttävä Euroopan talousyhteisön ja Sveitsin valaliiton sopimus kaupallisten tietojen elektronisista siirtojärjestelmistä,
ON PÄÄTTÄNYT SEURAAVAA:
1 artikla
Hyväksytään yhteisön puolesta Euroopan talousyhteisön ja Sveitsin valaliiton sopimus kaupallisten tietojen elektronisista siirtojärjestelmistä.
Sopimusteksti on tämän päätöksen liitteenä.
2 artikla
Neuvoston puheenjohtaja tekee yhteisön puolesta sopimuksen 8 artiklassa määrätyn ilmoituksen.
Tehty Brysselissä 21 päivänä joulukuuta 1989.

Labels: 12
3
15
18